Berhîm Raman: Hunera Min li ser Nasnameya Min ya Kurdî Ava Dibe
Hunermend Berhîm Raman mêvanê vê xelekê ye ji bernama Deng û Reng
Huner bi hest û ramanê mirovan ve girêdayî ye, û car carna dibe neynika civatê jî û di nav xwe de kêşe û pirsgirêkên civakê jî tîne ziman. Ji ber vê yekî huner di hemû deman de bi nerxandinek pirr mezin hatiye pijrandin û şopandin ji aliyê mirovan ve di hemû serdemê dîrokê de. Ji bo hunermendên kurd re her dem pirsgirêka kurdî hatiye ber riwê wan û di berhmên wan de diyar bûye û car carna jî bûye sedema kêşeyan ji hunermendan re. Berhîm Raman yek ji wan hunermendên kurdan e ku hunera xwe li ser wê pirsgirêka kurdî li Tirkiyê û deverên de ava dike ji ber wê jî û bi ne rehtî xebatên xwe li Tirkiyê dikir û nuha jî ji wir derketiye û li welatê Siwîsera dijî wekû penaber. Berhîm Raman di sala 1993an d li Qoserê / Mêrdîn hat dinê. Sala 2012an serdema pêvajoyeke polîtîk da, di beşa hunerên bedew de dest bi zanîngehê kir. Ew mijûlî berhmên Girafîtî û yên Digitalê bûye û her wisa jî hunera nûjenî. Mijarek Berhîm hebû bi navê RIZÎN , ev di çarçoveya mijara rizîn, zingargirtin ê de bû, ku tê de Berhîm xwest ku naveroka Rizînê bike mijara serekî di berhmên xwe de, û çawa ew nasnameya mirov wenda dike ya din jî hiş û bîranîn wenda dike, ew wek dergehkî bû ji bo ku nerînekê di derbarî rewşa kurdan de li Tirkiyê bîne ziman. Pişt ra wî berê xwe daye hin şêwazên cuda û di wan de afirandin xwe kirye. Niha jî li Zurîchê dijî û xwendin û xebatên xwe berdewam dike.